FN:ส่องกำไรปีนี้-ปีหน้าเติบโตสูงแนะซื้อราคาเป้าหมา 10.20 บาท
FN:ส่องกำไรปีนี้-ปีหน้าเติบโตสูงแนะซื้อราคาเป้าหมา 10.20 บาท

3 ก.พ. 2560

บล.บัวหลวง ระบุในบทวิเคราะห์วันนี้(3ก.พ.)ว่า บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN เริ่มคำแนะนำ “ซื้อ” ราคาเป้าหมาย 10.20 บาท คาดกำไรจะเติบโตสูง 33% ในปีนี้ และ 37% ในปีหน้า จาก 1) การขยายสาขาเพิ่มปีละ 2 สาขาในปี 60-61 (เดิมมีเพียง 8 สาขาเท่านั้น) ส่งผลให้บริษัทมีสาขาเพิ่มขึ้นถึง 50%
2) ยอดขายต่อสาขาเดิม (SSS) มีแนวโน้มเติบโตสูงจากการ renovate ศูนย์ของบริษัทให้เป็นจุดพักรถ และการเพิ่มสินค้าบริโภค 3) อัตรากำไรขั้นต้นที่สูงอยู่แล้ว มีโอกาสปรับตัวขึ้นอีก จากการปรับสัดส่วนสินค้า house brand เพิ่มอีก เป็น 70% จากเดิม 65% ของ product mixed ซึ่งปกติบริษัทมีอัตรากำไรขั้นต้นสูงมากราว 40% เพราะสินค้า house brand ที่มีกำไรดี ในขณะที่ค่าเฉลี่ยอุตสาหกรรมอยู่ที่ 20-25%  